b'\n_START_ARTICLE_\nLajka\n_START_PARAGRAPH_\nLajka (rusko \xd0\x9b\xd0\xb0\xd0\xb9\xd0\xba\xd0\xb0) je bila ruski vesoljski pes in prvo \xc5\xbeivo bitje, ki je iz Zemlje vstopilo v orbito. V orbito so jo izstrelili 3. novembra, 1957 s plovilom Sputnik 2, sovjetsko vesoljsko ladjo. Kot veliko drugih \xc5\xbeivali v vesolju je poginila med misijo, saj satelit ni imel kapsule za vrnitev na Zemljo. V brezte\xc5\xbenostnem stanju naj bi pre\xc5\xbeivela 6 dni. Kasneje se je izkazalo, da je verjetno poginila \xc5\xbee po nekaj urah zaradi napake z ogrevanjem vesoljskega plovila.'